tomron87/hebrew-wikipedia-sentences-corpus huggingface dataset:
אתר האינטרנט הבינלאומי למגוון בעלי החיים וארגונים בינלאומיים אחרים; בשל כך, ערך זה מתייחס לדאון הענק כטקסון מונוטיפי והמידע שבו תקף עבור שלושת המינים.
הדאון הענק הוא אחד המינים הגדולים ביותר במשפחת הפוסומים הטבעתיים, והכיסאי המעופף הגדול בעולם; לשם השוואה, גודל כף ידו כגודלו של הדאון מנוצה הזנב.
ביחס ליונקים דואים אחרים ממדי גופו בינוניים: הוא גדול מרוב הסנאים הדואים, זהה לגלשן הפיליפיני, וקטן מן הרטופה, הטגואן, סנאי דואה ביסוואמוי וסנאי דואה צמרירי.
גודלו של הדאון הענק כגודל חתול ממוצע, וצורתו החיצונית ייחודית ומשלבת תכונות של פוסום, למור, גלגו וסנאי.
אורך ראשו וגופו של הדאון הענק: 39–48 סנטימטרים, אורך זנבו: 45–53 סנטימטרים ומשקלו 0.6–1.6 קילוגרם.
הנקבות גדולות בדרך כלל מן הזכרים, ויש להן כיס עור מפותח עם שתי פטמות.
גופו של הדאון הענק גוצי, גמיש וארוך, והפרווה העבה והמדובללת שלו מסתירה את צורת הגוף הבסיסית וגורמת לו להיראות כדורי, כבד וגדול בהרבה ממה שהוא בפועל.
הראש מעוגל עם לחיים נפוחות, ומתאפיין בחרטום קצר ומחודד ובאף גדול דמוי פקק שזקוף כלפי מעלה והחוצה; סביב האף יש זיפים שחורים ארוכים.
העיניים הגדולות והנפוחות של הדאון מותאמות לראיית לילה, והן ממוקמות באלכסון בשקעים שבצדדי החרטום.
לדאון הענק מספר תכונות פיזיות בולטות: האוזניים העגלגלות שלו גדולות יותר משל מכל פוסום אחר, והן מכוסות בפרווה עבה בצידן החיצוני ומזכירות את אוזני הקואלה.
בצדדי הגוף, יש לדאון הענק קפלי עור גדולים ועבים שמאפשרים לו לדאות למרחקים גדולים.
קרומי הדאייה אצל הדאון הענק נמתחים מהברך עד למרפק, בניגוד למיני הסוג דאון שאצלם הם נמתחים בין הקרסול לכף היד; כתוצאה מכך, כאשר הקרומים נפרשים באוויר הם מעניקים לדאון הענק צורה משולשת במקום הצורה המרובעת האופיינית לסוג דאון.
זנבו של הדאון סבוך, עבה וארוך בצורה יוצאת דופן, ומשמש לאיזון, לפיתת ענפים והיגוי אחורי במהלך הדאייה; קצהו התחתון קירח ומיועד להיצמד לענפים באמצעות ליפוף הטבעת האופייני למשפחה.
כפותיו של הדאון רחבות ושעירות ובתחתיתן כריות הדבקה גדולות שמפיקות ריח מעושן.
יש לו 5 אצבעות ארוכות ביד וברגל, כאשר ברגל יש בוהן אחת וביד שתיים; הבהונות מכוונות לצדדים ומשפרות את התפיסה בענף.
האצבע השנייה והשלישית ברגל סינדקטיליות ולהן זוג טפרים זעירים המשמשים לסירוק.
פרט לאצבע הסינדקטילית, לכל אצבעותיו של הדאון יש טפרים גדולים, חזקים ומעוקלים שמאפשרים לו לאחוז בחוזקה בקליפת העץ.
הפרווה השעירה של הדאון הענק צפופה וארוכה יותר משל כל פוסום אחר (עד 60 מילימטר), והיא בעלת מרקם משי רך; קרומי הדאייה גם הם שעירים יחסית, אך צפיפות השיער שבהם נמוכה יותר.
הדאון הענק מפורסם בווריאציות המנוגדות והמגוונות להפליא של צבע הפרווה.
באופן כללי, יש 3 צורות עיקריות: הצורה השחורה, הצורה האפורה והצורה הלבנה.
בכל הצורות, צבען הפנימי של האוזניים כתמתם, והאף ורוד בהיר או כהה.
בצורה השחורה, צידו העליון של הדאון נע בין שחור פחם לחום-שוקולד כהה או שחור-כחלחל, ואילו גחונו בצבע לבן בוהק.
הגפיים, הזנב והצד החיצוני של האוזניים בצבע שחור מבריק, ובבסיס האוזן יש כתם לבן.
המצח והחרטום בצבע שחרחר דהוי או חום כהה, הפנים כהות יותר והסנטר לבן.
בצורה האפורה, צידו העליון של הדאון נע בין אפור כהה לאפור כחלחל, בהיר או שחום, גחונו, אוזניו, כפותיו ופניו לבנים בוהקים, ועל מצחו פס או כתם דמוי צלב בצבע אפור כהה.
הגפיים והזנב עשויים להיות בצבע לבן בוהק או שחור מבריק.
בצורה הלבנה, צבעו של הדאון לבן בוהק, שנהב או צהבהב-קרמי עם נטייה קלה לאפרפר בגב.
הדאון הענק אנדמי למזרח אוסטרליה.
טווח התפוצה שלו משתרע מחצי האי כף יורק בצפון קווינסלנד דרך ניו סאות' ויילס וטריטוריית הבירה האוסטרלית וכלה בויקטוריה; הוא אינו מצוי באי טסמניה.
התפוצה הגאוגרפית משתרעת לאורך הרי החיץ הגדול, והוא נמצא הן בשפלות והן ברכסים הרריים עד רום 1,200 מטר מעל פני הים.
בית הגידול של הדאון הענק מורכב מיערות אקליפטוס לחים וחורש ים-תיכוני על מדרונות הרריים, והוא נעדר מיערות גשם.
גורמים נוספים הם: פוריות האדמה, פיתול ענפים, הפרעה אנושית ושכיחות טורפים.
גם בבתי גידול אופטימליים, צפיפות האוכלוסייה עשויה להיות דלילה.
הדאון מסוגל להתקיים בבתי גידול באיכות ירודה דוגמת שברי יער, אך במספרים נמוכים מאוד.
הדאון הענק הוא יונק פעיל לילה מובהק שמתעורר ויוצא ממקום מחבואו כשעה לאחר רדת החשיכה; במהלך היום הוא ישן מרבית הזמן בחללי עצים, חורים ושקעים המשמשים לו כמקלט, והוא עשוי להשתמש ב-4 עד 20 חללים במקביל.
הדאון נוהג ללקט עלים וקליפות רכות לריפוד החללים האישיים, ונושא אותם לעיתים קרובות למקום המבוקש באמצעות זנבו הארוך.
הדאון מבלה את רוב חייו בחופת היער הגבוהה, שם הוא חש מוגן יותר.
אף שהוא טפסן מצוין הודות לטפריו החדים ושריריו, תנועותיו איטיות ומחושבות יותר לעומת התנועות הזריזות של מיני דאונים אחרים.
הדאון הענק משתמש ביכולת הדאייה שלו באופן קבוע במעבר בין עצים גבוהים, ומסוגל לדאות למרחק 100 מטר.
מכיוון שהקרומים מגיעים רק עד למרפק, צורת הדאייה שלו ייחודית בקרב הכיסאים המעופפים: הגפיים הקדמיות מקופלות כלפי החזה כך שפרקי כף היד מכווצים תחת הסנטר ומעניקים לגופו צורה משולשת כאשר הקרומים נפתחים.
תנועות הדאייה שלו מצומצמות יותר מקרוביו, אך עדיין הוא מסוגל להסתובב באוויר בזווית של 90 מעלות באמצעות זנבו.
לפני הנחיתה על היעד המבוקש, הדאון בולם מעט את עצמו על ידי מתיחת הקרומים עד לקצה, אך משקלו מוביל בכל זאת לנחיתה קשה מעט שמפיקה צליל חיכוך, והוא מותיר אחריו שריטות על גזע העץ.
הדאון הענק נמנע ככל האפשר מלרדת לאדמה, והוא נע בצורה מסורבלת במיוחד כשנאלץ לעשות זאת; לרוב, ירידה לאדמה מתרחשת רק כאשר הדאון צריך לחצות אזור נטול עצים.
הדאון הענק חי בגפו רוב הזמן, בדרך כלל בתוך טריטוריה קבועה שגודלה תלוי בגודל היער המתאים (1.5–4 דונם).
בעוד שהטריטוריות של הנקבות חופפות לעיתים קרובות זו לזו, הזכרים שומרים ביניהם על הפרדה מלאה.
דאונים ששטחם חופף מכורח המצב (כיס יער קטן וכדומה), משתדלים להימנע זה מזה, וגם בהיתקלות מקרית הם לרוב מתעלמים מנוכחותו של האחר.
מדי פעם יש גילויי עוינות בין דאונים מאותו הזוויג (זכר כלפי זכר ונקבה כלפי נקבה).
בעונת הרבייה, מתקיימת אינטראקציה רבה יותר בין הדאונים, כמו הרחה הדדית, טיפוס על ראשו של האחר וישיבה משותפת על ענף.
בניגוד לדאון צהוב הבטן הקולני והרועש, הדאון הענק שקט מאוד וכמעט שאינו משמיע קולות; הוא מתקשר עם בני מינו באמצעות סימוני ריח מעופשים שנובעים מהפרווה השעירה שלו.
בתקופות קרירות, הדאון עוטף את גופו עם קרומי הדאייה בתור שמיכה כדי להפחית את איבוד החום, ובתקופות חמות הוא נוהג ללקק את פרוותו, גפיו וגחונו כדי לצנן את גופו.
הדאון הענק הוא יונק צמחוני שניזון כמעט באופן בלעדי מעלים, ניצנים ופרחים של אקליפטוס המכילים רמות גבוהות של פוליפנולים וטרפנואידים; מיני האקליפטוס המועדפים משתנים מאזור לאזור: בוויקטוריה המין המועדף הוא אקליפטוס צר-עלים, בניו סאות' ויילס אקליפטוס המוט, ובקווינסלנד אקליפטוס בארלי.
מינים בולטים אחרים בכל האזורים הם: אקליפטוס מאנה, אקליפטוס ההרים, אקליפטוס חביתי, אקליפטוס לבן, אקליפטוס טריירג'רו, אקליפטוס הביצות, אקליפטוס כחול, אקליפטוס חום ואקליפטוס אפור.
מדי פעם הדאון גולש גם לעלים וניצנים של שיטה ודבקון, אך ככלל אין מדובר במראה שכיח.
הדאון מעדיף עלים צעירים שנחשבים למזינים יותר מעלים בוגרים בשל ריכוז חנקן גבוה וריכוז תאית נמוך.
הקיבה של הדאון מותאמת במיוחד לעיכול העלים הסיביים של האקליפטוס, והם מתפרקים בעיקר בתסיסת חיידקי המעי הגס המוגדל.
בדומה לקואלה, הדאון אינו צריך לשתות מים לעיתים קרובות ומקבל את מרבית הלחות הנדרשת ממזונו הצמחי ומטל.
הטורפים העיקריים של הדאון הענק הם דורסי לילה גדולים דוגמת ינשוף חזק ותנשמת מפויחת גדולה אשר חוטפים אותו בפתאומיות מהעצים.
הינשוף החזק עשוי להתבסס על הדאון הענק כטרף עיקרי באזורים מסוימים, ונחשב לקטלני במיוחד עבור אוכלוסיות מבודדות: הוא נוהג להתמקד בכיסי יער מתאימים, וצד בהם למחייתו באינטנסיביות עד שאוכלוסיית הטרף צונחת לרמה נמוכה ומובילה אותו לעבור לכיס היער הבא.
במחקר מ-1998 נמצא, שבמשך 3 שנים שני ינשופים גרמו לאוכלוסייה של 80 דאונים לצנוח ל-7 בלבד.
על האדמה, הדאון הענק עשוי להיטרף על ידי דינגו, שועל אדום וחתול.
יש תיעודים מזדמנים של טריפת דאונים על ידי עיט מחודד-זנב, נמיית כיס נמרית, כוח התחרה ופיתון השטיחים.
הדאון הענק עשוי להיות מונגומי או פוליגמי.
עונת הרבייה מתרחשת בסוף הסתיו בין פברואר למאי, וההמלטות מתרחשות בין אפריל ליוני.
לאחר הרבייה, הזכר והנקבה חולקים לתקופה קצרה מאורה משותפת, עד שהצאצא ייצא מהכיס.
הדאונית ממליטה צאצא זעיר יחיד בכל פעם, והוא זוחל בכוחות עצמו לכיס של האם ומבלה בתוכו 3–4 חודשים עד שמשלים את התפתחותו.
בסביבות ספטמבר, הגור הצעיר עוזב את הכיס ועובר לרכב על גבה של האם למשך 2–3 חודשים, להוציא זמנים שהיא תרה אחר מזון או דואה באוויר שאז הוא ממתין לה בתוך הקן; כשמשקלו של הגור מכביד על הדאונית, היא אינה מאפשרת לו יותר לטפס על גבה.
הגור נגמל בגיל שבעה חודשים והופך לעצמאי בגיל 9 חודשים; אף על פי כן, הוא נשאר בחברת אימו לפרק זמן נוסף ומתחיל לחפש אזור מחיה בגיל שנה.
הדאונים מגיעים לבגרות בסביבות גיל שנתיים.
הזכרים הבוגרים מפגינים עוינות כלפי זכרים צעירים, ועשויים להבריח אותם משטחם ולגרום בעקיפין למותם; תופעה זאת אחראית ככל הנראה לפער הגבוה בין מספר הנקבות לזכרים באוכלוסיות רבות.
תוחלת החיים של הדאון הענק בטבע: 6–15 שנים.
אוכלוסיית הדאון הגדול נמצאת בירידה בגלל אובדן שטחי יער מועדפים לטובת חקלאות או סחר בעץ, פיצול יערות על ידי סלילת כבישים ועמודי חשמל, שריפות בר ענקיות, והשפעת ההתחממות הגלובלית על סביבת המחיה.
רובם המכריע של הדאונים שנאלצים להגר מהאזור שבו חיו עקב פגיעה או הפרעה חיצונית, מתים בסופו של דבר באזור החדש ואינם מצליחים להתאקלם בו גם אם הוא סמוך לאזור המקורי, אם בשל חוסר גיוון במקורות מזון ובחללים ואם בשל שינויים פיזיולוגים בגוף כתוצאה מהלחץ.
לעיתים הדאונים גם נשארים באזור המקורי שחווה פגיעה משמעותית בגלל גופם המסורבל שמתקשה לחצות שטחים פתוחים נטולי עצים בדרך לאזור חדש.
קצב הרבייה הנמוך של הדאון מחמיר עוד יותר את המצב הכללי של המין.
סביר להניח שמצבו של הדאון הוחמר אף יותר מאז ההערכה האחרונה של IUCN בעקבות גל השריפות באוסטרליה (2019–2020).
הדאון הענק נמצא במספר רב של שמורות טבע לאורך הטווח שלו שיש בהן הגבלה על כריתת עצים.
ההישרדות שלו תלויה בניהול אחראי של יערות בוגרים ועתיקים.
אומדן האוכלוסייה העולמי אינו ידוע במדויק, ונע על פי הערכות בין 50,000 לחצי מיליון דאונים.
אף על פי שלדאון הענק פרווה ארוכה ושעירה במיוחד, היותה רכה ושברירית למדי לעיבוד גרמה לחוסר ביקוש לפרוותו, ובהתאם לכך הוא גם לא ניצוד באינטנסיביות על ידי סוחרי הפרווה האוסטרלים ביחס לכיסאים אחרים.
דאונים ענקים הוחזקו בעבר בגני חיות אוסטרליים, אולם נחשבו לחיות תצוגה לא פופולריות עקב שעות הפעילות הליליות ודרישות תזונה מיוחדות שמשתוות לקואלה; מסיבות אלה, לא נעשה ניסיון רציני להקים אוכלוסייה גדולה בשבי.
את אזורי המחיה של הדאון הענק ניתן למצוא באמצעות חיפוש חללים או חורים, והימצאות כדוריות צואה אדמדמות בכמויות גדולות על הגזעים מרמזות על נוכחות אינטנסיבית שלו.
לכידת הדאון בטבע קשה במיוחד עקב הנטייה שלו לשהות בחופת היער הגבוהה, וגם פתיונות במלכודות אינם אפקטיביים לאור הזמינות של עלי האקליפטוס.
בשל כך, רשויות השימור משתמשות בעיקר בטכניקת אור זרקורים לאיתור דאונים ולביצוע אומדנים: אלומת אור חזקה שמכוונת לפניו של הדאון גורמת לעיניים שלו לזהור בצבע אדום או לבן ומאפשרת לאתר אותו בקלות בין הענפים.
הלכידה עצמה נעשית באמצעות ניעור הענפים עם מוטות ארוכים שמובילים את הדאון לצנוח לאדמה בסופו של דבר.
דאוני היא עיר בדרום מחוז לוס אנג'לס שבקליפורניה אשר בארצות הברית.
העיר ממוקמת דרומית למרכז העסקים הראשי של לוס אנג'לס.
נכון לשנת 2019, מעריכים שאוכלוסייתה מונה כ-111,000 תושבים.
דאוני ידועה בשל תוכנית אפולו שהתפתחה בה ובתור העיר הראשונה בעולם שבה נפתח סניף של מקדונלד'ס.
דאוני הייתה ביתם של אמנים ואנשי תרבות רבים, בהם קרי קינג, רון מק'גובני, איימי טיגרדן, ג'ואן וסטון, וירד אל ינקוביק, אליסון אירהטה, מירנדה קוסגרוב, ג'יימס הטפילד וחברי להקת הקרפנטרז.
מבחינה כלכלית, המעסיקים המרכזיים בעיר הם קייזר פרמננטה, חברת קוקה-קולה, וכן מערכות הבריאות והחינוך המקומיות.
בשנת 1873 החלה התיישבות חקלאית רבה באזור.
ההתיישבות התפתחה עם השנים, והוכרזה כעיר בשנת 1956. במהלך מלחמת העולם השנייה מפעלי האזור בנו ופיתחו רבים ממטוסי חיל האוויר האמריקאי.
תעשייה אווירית זו הייתה משמעותית עבור נאס"א ותוכנית אפולו בשנות ה-60, אך היא נסגרה בשנת 1999.
בשנת 2008 צולם בדאוני הסרט "פיינאפל אקספרס".
דאונטאון הונולולו הוא מרכז העיר ההיסטורי, הכלכלי ומרכז הממשל של העיר הונולולו, בירת מדינת הוואי שבארצות הברית.
אזור דאונטאון הונולולו נתחם בנחל נו'אנו ממערב, בשדרת וורד ממזרח, בשדרת ויניארד מצפון, ובנמל הונולולו מדרום.
האזור מכיל מבנים ומתחמים מודרניים והיסטוריים רבים.
ניתן לחלק את אזור דאונטאון הונולולו לארבעה תתי אזורים שלכל אחד מהם מוקד מרכזי משלו ושילוב של מבנים עם תכלית שונה.
האזורים הללו הם מחוז הקפיטול, מחוז העסקים המרכזי, אזור הצ'יינה טאון ואזור קו המים.
אזור מחוז הקפיטול (Capitol District) מכיל את רוב מבני הממשל הפדרלי, ממשל המדינה והממשל העירוני.
הפעילות של הגופים הללו מרכוז בעיקר במבנה של קפיטול המדינה, בארמון יולני ובניין עיריית הונולולו.
אזור זה נתחם ברחוב ריצ'רדס ממערב, בשדרת וורד ממזרח, שדרות ויניארד מצפון וברחוב נימיץ מדרום.
הפעילות של אזור העסקים המרכזי (Central Business District) מרוכזת בעיקר לאורך רחוב בישופ ובמרכז הקניות "פורט סטריט".
אזור העסקים המרכזי נתחם בשדרות נו'אנו, רחוב נימיץ, רחוב ריצ'רדס ושדרת ויניארד.
אזור זה מכיל את רוב בנייני המטה של החברות הגדולות ביותר שפועלות בהוואי וכמו גם את רוב גורדי השחקים של הוואי.
שכונת צ'יינה טאון (Chinatown), הממוקמת בין נחל נו'אונו ושדרת נו'אונו, הוא מרכז הפעילות של הקהילה הסינית בהוואי.
אחד מהמקומות המרכזיים באזור זה הוא השוק הפתוח של צ'יינה טאון.
האזור שממוקם מסביב לשדרת נו'אונו הפך עם השנים למרכז הפעילות של אמנים רבים.
אזור קו המים של הונולולו (Waterfront) כולל בין היתר את הבניין מגדל אלוהה, שהיה בעבר הבניין הגבוה ביותר בהוואי אשר לצדו עגנו ספינות שייט לפני שהמשיכו לשוט לעבר ארצות הברית היבשתית.
בהווה ספינות השייט עוגנות במקום זאת בנמל הונולולו.
משטרת הונולולו מפעילה את מטה המשטרה "אלאפאי" ואת תחנת המשטרה באזור דאונטאון הונולולו.
שירות הדואר של ארצות הברית מפעיל את מרכז הדואר של הונולולו ברחוב מרצ'נט 335.
דאוצ'נג יאדינג (בסינית: 稻城亚丁机场) הוא נמל תעופה המשרת את ב שבמחוז סצ'ואן ב.
הוא ממוקם בעיירה סאנגדווי, מרחק של 130 ק"מ משמורת הטבע .
נמל התעופה ממוקם מעל פני הים, והוא נמל התעופה האזרחי הגבוה בעולם.
בנייתו החלה באפריל 2011, בהשקעה כוללת של 1.58 מיליארד יואן (255 מיליון דולר).
נמל התעופה נפתח ב-16 בספטמבר 2013. טיסת הבכורה הייתה טיסת אייר צ'יינה 4215 במטוס איירבוס A319 מבירת המחוז צ'נגדו, שהובילה 118 נוסעים.
פתיחת נמל התעופה קיצרה את זמן הנסיעה בין דאוצ'נג לצ'נגדו לשעה אחת במקום נסיעה של יומיים באוטובוס.
נמל התעופה מכיל כ-280,000 נוסעים בשנה.
דאונטאון בולטימור הוא מרכז העיר של העיר בולטימור אשר במדינת מרילנד שבארצות הברית.
אזור זה מהווה גם את מושב מוסדות הממשל של העיר.
הגבולות המסורתיים של הרובע הם ממזרח לשדרות מרטין לותר קינג, מדרום לרחוב פרנקלין, ממערב לרחוב פרזידנט ומצפון לאזור אינר הרבור.
במהלך 1904 אזור הדאונטאון של בולטימור כמעט נהרס לחלוטין בשריפה ענקית.
דאונטאון בוסטון הוא מרכז העסקים הראשי של העיר בוסטון אשר במדינת מסצ'וסטס שבארצות הברית.
משרדי המטה של חברות וסוכנויות רבות, בניין עיריית בוסטון, וכמו גם רבות מהאטרקציות התיירותיות של בוסטון ממוקמים באזור זה.
אזור דאונטאון בוסטון גובל בשכונות: , , , ו.
במהלך 1872 נהרס חלק נרחב באזור הדאונטאון של בוסטון בשריפה ענקית - במיוחד באזור שבין הרחובות: , ו.
רחוב דאונינג מספר 11 (המכונה לעיתים רק מספר 11) הוא מעונו הרשמי של שר האוצר של בריטניה (שבאופן מסורתי מחזיק גם בתואר הלורד השני של האוצר).
המעון, השוכן ברחוב דאונינג שבלונדון, נבנה ב-1682 לצד מעונו הרשמי של ראש ממשלת הממלכה המאוחדת, ברחוב דאונינג 10.
שר האוצר הראשון שגר שם היה הנרי פטי-פיצמוריס ב-1806, אך רחוב מספר 11 הפך למשכנו הרשמי של שר האוצר רק ב-1828.
משנת 1997 ואילך, ראשי הממשלה טוני בלייר, גורדון בראון, דייוויד קמרון, תרזה מיי ובוריס ג'ונסון בחרו להתגורר במשך כל תקופת כהונתם או חלק ממנה בדירה שמעל רחוב 11, שכן דירת המגורים שם גדולה יותר מאשר ברחוב 10. עם זאת, ביתו של ראש הממשלה נחשב באופן מסורתי לרחוב דאונינג 10.
מספר 11 הוא חלק מאחוזה מהתקופה הג'ורג'יאנית.
הבניין משקיף על פארק סנט ג'יימס ועל רחבת משמר הסוסים ומורכב, משמאל לימין, מהמספרים 12, 11 ו-10.
מספר 11 ממוקם משמאל למספר 10, שמהווה את מעונו הרשמי של ראש הממשלה מאז תחילת המאה ה־19. מספר 12, משמאל למספר 11, הוא מעונו הרשמי של המצליף הראשי, אך הוא משמש כעת כמשרד העיתונות של ראש הממשלה.
כתוצאה משינויים פנימיים רבים במהלך השנים, שלושת הבתים הם קומפלקס אחד מבפנים; אפשר ללכת ממספר 11 למספר 10 דרך דלת פנימית, מבלי להשתמש בדלתות הרחוב.
משרד הקבינט בווייטהול מקושר ישירות לבתים האלה דרך חלקו האחורי ומהווה משרד בפועל של ראש הממשלה וחברי מועצות בכירים.
הבית הוא אחד מכמה בתים שנבנו על ידי ג'ורג' דאונינג בין 1682 ל-1684. הוא שופץ בשנים 1723–1735. יחד עם מספר 10, הוא עבר שחזור גדול על ידי ריימונד ארית', בין השנים 1960–1964. למרות השחזור, חלק גדול מגרם המדרגות של הבית נשמר.
הכניסה לדאונינג 11 היא הקדמה צנועה לעיצוב הבית.
היא מוארת בפנס מהמאה ה-18, וכוללת שעון סבא מהמאה ה-19 של Vuilliamy ואח שיש פשוטה, אשר משקפים את העיצוב ההיסטורי של המבנה.
המשמעות הפוליטית של המקום מודגשת על ידי שני פורטרטים של יריבים פוליטיים מהמאה ה-19 – ויליאם גלאדסטון ובנג'מין דיזראלי, אשר תלויים זה מול זה על הקירות.
מעבר למסדרון נמצא חדר ישיבה, שבו מקיים שר האוצר פגישות לא רשמיות.
בעבר שימש החדר לשידור הודעת התקציב בערב יום התקציב, אך כיום השידורים מוקלטים באזורים אחרים של הבית ולעיתים אף בגינה.
חדר העבודה הסמוך משמש את שר האוצר לטיפול בענייני המדינה, מוקף בתזכורות היסטוריות כגון קריקטורות חרסינה של דיזראלי וגלאדסטון.
חדר האוכל הממלכתי נחשב לאחד החדרים המרשימים ביותר בבית, ועוצב על ידי האדריכל הנודע סר ג'ון סואן במאה ה-18. סואן, שהתפרסם בזכות עיצוביו לבנק אנגליה, יצר חדר רחב עם תקרה מקומרת מעוטרת באלמנטים קלאסיים.
תכונה בולטת בחדר היא תאורה טבעית חדשנית – סואן תכנן פתחים צרים לאורך התקרה, כך שאור היום יוכל להאיר את הקירות מבלי לפגוע בתחושת הגובה והמרחב של החדר.
כיום משמש חדר האוכל לפגישות רשמיות, כגון ארוחות בוקר עסקיות עם ראשי תעשייה ופיננסים.
הקירות מעוטרים ביצירות מהאוסף האמנותי הממשלתי, אשר מתחלפות מעת לעת.
חדר האירוח (State Room) הוא החדר המרכזי לאירועים רשמיים.
הוא משתרע על פני כל רוחבו של הבית, עם חלונות גבוהים המשקיפים על הגן המשותף של רחוב דאונינג ועל פארק סנט ג'יימס.
לאחר שיפוץ מקיף, החדר מציג ריצוף עץ משוחזר, קירות מחופים בבד דמשק בגוון קרם ווילונות תואמים.
החדר יכול לשמש גם לפגישות רשמיות וגם לאירועים פרטיים.
בקצות החדר ניצבים אחי שיש מהמאה ה-18 עם מראות מעוטרות.
בקיר המערבי מוצבים שניים מאוצרות דאונינג 11 – שני ארונות סיניים עתיקים מצופים לכה שחורה וזהובה.
גרם המדרגות הראשי מוביל לקומה הראשונה, ומציג מסע בהיסטוריה הפוליטית של בריטניה.
קירותיו מכוסים בקריקטורות פוליטיות ותחריטים של שרי האוצר לדורותיהם, וכל שר אוצר רשאי לבחור את הקריקטורה שתייצג אותו.
הכניסה הראשית של דאונינג 11 מזוהה במיוחד עם תמונות שרי האוצר המציגים את "תיבת התקציב האדומה" ("Budget Box") ביום התקציב, רגע לפני יציאתם לפרלמנט.
מאז שנות ה-1860, כמעט כל שרי האוצר השתמשו בתיבה הידועה בשם Gladstone Box, אשר מוצגת כיום בלובי של משרד האוצר.
השימוש בתיבה זו הפך למסורת ביום התקציב, לצד המנהג לפיו רק שר האוצר רשאי לשתות אלכוהול בפרלמנט – ורק במהלך נאום התקציב.
בשנות ה-70, ג'יימס קלהאן השתמש בתיבה חדשה, אך מאוחר יותר הוחזרה לשימוש תיבת גלדסטון המקורית.
בשנת 1997, גורדון בראון שבר את המסורת כאשר הציג תיבה חדשה שיוצרה על ידי ארבעה מתלמדים צעירים ממחוז הבחירה שלו בדנפרמלין, אותם הזמין להצטלם איתו על מדרגות דאונינג 11
כשטוני בלייר הפך לראש ממשלה ב-1997 הוא בחר להתגורר במספר 11, ולא במספר 10, מכיוון שהוא כלל אזור מגורים גדול יותר; בלייר התגורר באותה תקופה עם אשתו ומספר ילדיהם הקטנים, בעוד גורדון בראון, שר האוצר שלו, היה באותו שלב עדיין רווק.
ב-2007, כשבראון הפך לראש ממשלה, הוא בחר תחילה לגור במספר 11, אך עד מהרה חזר למספר 10; בראון כבר היה נשוי אבל היו לו פחות ילדים מאשר לבני הזוג בלייר.
לאחר הבחירות הכלליות ב-2010, ראש הממשלה הנכנס, דייוויד קמרון, עבר להתגורר במספר 11, במקום בדאונינג 10, מכיוון שג'ורג' אוסבורן בחר להישאר בביתו הפרטי שבנוטינג היל.
בתחילת אוגוסט 2011, אוסבורן עבר למספר 10.
ראש הממשלה בוריס ג'ונסון ושר האוצר סאג'יד ג'וויד, עד להתפטרותו בפברואר 2020, המשיכו את המנהג והתגוררו בדירות ששימשו באופן מסורתי את עמיתיהם.
במרץ 2020, ראש הממשלה בוריס ג'ונסון שיפץ את דירת המגורים במספר 11. חקירה של ועדת הבחירות חוקרת את מימון השיפוץ הזה.
הפרשה כונתה בעיתונות פרשת Cash-for-Curtains.
דאונדראקו (שם מדעי: Dawndraco) הוא סוג נכחד של פטרוזאור ממשפחת הפטרנודונים, אשר התקיים באמריקה הצפונית של הקרטיקון שלפני 86 מיליון שנה מזמננו.
חלק מהחוקרים רואים בזה טקסון מוטל בספק בעל מבנה דומה לגאוסטרנברגיה.
סוג זה תואר ב-2010 בידי החוקר אלכסנדר קלנר ומשמעות שמו היא: "דרקון השחר", על שם אלוהות השחר של האירוקוי.
הסוג מכיל מין אחד, Dawndraco kanzai הקרוי על שם "אנשי הקאנזה" שבקנזס.
המאובנים של הפטטרוזאור התגלו בתצורות ניובררה וסמוקי היל צ'אלק שבקנזס.
הממצאים כללו שרידי שלד חלקי עם גולגולת כמעט שלמה ולסתות שמורות היטב ואלה הזכירו ביותר שרידים של פטרנודון.
דגימה זו מזכירה את מאובני הגאוסטרנברגיה, אם כי מספר חוקרים טוענים שזו הוכחה לדו-צורתיות זוויגית של אותו מין.
בהתנהגות חברתית המונח דאונשיפטינג (מאנגלית: Downshifting), או הורדת הילוך, מתייחס למגמה שבה אנשים מאמצים חיים פשוטים יותר מתוך מה שמבקרים מכנים "מרוץ העכברים".
ההשפעות ארוכות הטווח של דאונשיפטינג יכולות לכלול בריחה ממה שתואר כחומרנות כלכלית, וכן הפחתת "ההוצאות הנפשיות והפסיכולוגיות שעלולות ללוות את החומרנות הכלכלית".
מגמה חברתית חדשה זו מדגישה את מציאת האיזון המשופר בין פנאי לעבודה, תוך התמקדות במטרות חיים אישיות ובהקמת קשרים אישיים במקום המרדף הכל-צורך אחרי הצלחה כלכלית.
דאונשיפטינג כקונספט חולק מאפיינים עם חיים פשוטים.
עם זאת, הוא מובחן כצורה חלופית על ידי התמקדותו בשינוי מתון ובמיקוד על רמת נוחות אישית וגישה הדרגתית לחיים.
בשנות התשעים, צורה חדשה זו של חיים פשוטים החלה להופיע בתקשורת המיינסטרים, והיא ממשיכה לצבור פופולריות בקרב אוכלוסיות החיות בחברות תעשייתיות, במיוחד בארצות הברית, בבריטניה, בניו זילנד ובאוסטרליה, וכן ברוסיה.
"דאון-שיפטרים" מתייחסים לאנשים המאמצים פשטות וולונטרית ארוכת טווח בחייהם.
חלק מהפרקטיקות העיקריות של דאון-שיפטרים כוללות קבלת פחות כסף עבור פחות שעות עבודה, תוך הדגשת הפחתת הצריכה כדי להקטין את טביעת הרגל האקולוגית שלהם.
אחת התוצאות העיקריות של פרקטיקות אלו היא היכולת ליהנות מזמן פנוי נוסף בחברת אחרים, במיוחד אהובים.
המניעים העיקריים לדאונשיפטינג הם השגת זמן פנאי, בריחה מתרבות הצריכה, והסרת העומס של חפצים מיותרים.
המטרות האישיות של דאונשיפטינג פשוטות: להגיע להבנה עצמית הוליסטית ולמשמעות מספקת בחיים.
בגלל טבעו האישי והדגש שלו על שינויים קטנים רבים, במקום מהפך מוחלט באורח החיים, דאונשיפטינג מושך משתתפים מכל קשת הסוציו-אקונומית תוצאה אינהרנטית של דאונשיפטינג היא זמן מוגבר לפעילויות שאינן קשורות לעבודה, מה שמטפח רמות גבוהות יותר של מעורבות אזרחית ואינטראקציה חברתית.
היקף ההשתתפות הוא בלתי מוגבל, שכן כל חברי החברה - מבוגרים, ילדים, עסקים, מוסדות, ארגונים וממשלות - יכולים לבצע דאונשיפטינג, גם אם הרבה קבוצות דמוגרפיות אינן מתחילות ברמה "גבוהה" מספיק כדי "להוריד".
הצורה הנפוצה ביותר של דאונשיפטינג היא בתחום העבודה (או ההכנסה).
דאונשיפטינג מבוסס באופן יסודי על חוסר שביעות רצון מתנאי ומעברי סביבת העבודה.
הפילוסופיה של לעבוד כדי לחיות מחליפה את האידאולוגיה החברתית של לחיות כדי לעבוד.
תעדוף כלכלי מחדש מזיז את האיזון בין עבודה-חיים מהסביבת העבודה.
מבחינה כלכלית, דאונשיפטים בעבודה מוגדרים כהפחתות בהכנסה בפועל או פוטנציאלית, שעות עבודה ורמות הוצאה.
בעקבות מסלול רווחים שהוא נמוך ממסלול השוק המבוסס הוא דאונשיפטינג ברווחים פוטנציאליים לטובת קבלת יתרונות שאינם חומריים.
ברמה האישית, דאונשיפטינג בעבודה הוא הפחתה וולונטרית בהכנסה השנתית.
דאונשיפטרים מחפשים משמעות בחיים מחוץ לעבודה ולכן יעדיפו להפחית את כמות הזמן המושקע בעבודה או שעות העבודה.
הפחתת מספר שעות העבודה, כתוצאה מכך, מורידה את כמות ההכנסות.
פשוט לא לעבוד שעות נוספות או לקחת חצי יום בשבוע לזמן פנאי, הם דאונשיפטים בעבודה.
דאונשיפטים בקריירה הם דרך נוספת לבצע דאונשיפטינג כלכלי וכוללים הפחתת שאיפות קודמות של עושר, קידום או סטטוס חברתי גבוה יותר.
התפטרות ממשרה כדי לעבוד מקומית בקהילה, מהבית או להתחיל עסק הם דוגמאות לדאונשיפטים בקריירה.
למרות שהשינויים הללו רדיקליים יותר, הם לא משמעותיים הפסקת עבודה לחלוטין.
סיבות רבות מצוטטות על ידי עובדים לבחירה זו ובדרך כלל מתמקדות בניתוח עלות-תועלת של מצבי העבודה הנוכחיים ופעילויות חוץ-לימודיות רצויות.
לחץ גבוה, לחץ מצד מעסיקים להגדלת הפרודוקטיביות ונסיעות ארוכות יכולים להיות גורמים שתורמים לעלויות התעסוקה.
אם הדאון-שיפטר רוצה יותר יתרונות שאינם חומריים כמו זמן פנאי, חיים משפחתיים בריאים או חופש אישי אז החלפת משרות יכולה להיות אופציה רצויה.
דאונשיפטינג בעבודה יכול להיות גם המפתח ליתרונות בריאותיים כמו גם פרישה בריאה.
אנשים פורשים מאוחר יותר בחיים מאשר דורות קודמים.
כפי שניתן לראות מהסתכלות על The Health and Retirement Study, שנעשה על ידי Health and Retirement Study Survey Research Center, נשים יכולות להראות את היתרונות הבריאותיים ארוכי הטווח של דאונשיפטינג בעבודתן על ידי עבודה במשרה חלקית לאורך שנים רבות.
עם זאת, גברים מוכיחים עצמם פחות בריאים אם הם עובדים במשרה חלקית מגיל העמידה ועד לפרישה.
גברים שמבצעים דאונשיפטינג בעבודה למשרה חלקית בגיל 60 עד 65 נהנים מהמשך עבודה במשרה חלקית במהלך פרישה למחצה אפילו מעל גיל 70. זהו דוגמה לאיך מדיניות עבודה גמישה יכולה להיות המפתח להיות בריא בזמן הפרישה.
היבט נוסף של דאונשיפטינג הוא להיות צרכן מודע או תרגול פעיל של צורות חלופיות של צריכה.
תומכי דאונשיפטינג מצביעים על צרכנות כמקור ראשי ללחץ וחוסר שביעות רצון מכיוון שהיא יוצרת חברה של צרכנים אינדיבידואליסטים שמודדים הן את המעמד החברתי והן את האושר הכללי בכמות בלתי ניתנת להשגה של חפצים חומריים.
במקום לקנות סחורות לסיפוק אישי, דאונשיפטינג בצריכה, קניית רק ההכרחיים, היא דרך להתמקד באיכות החיים ולא בכמות.
תעדוף מחדש של הוצאות אלו מקדם את התועלת הפונקציונלית של מוצרים על פני יכולתם להעביר מעמד, מה שמתבטא בדאון-שיפטרים שהם בדרך כלל פחות מודעים למותגים.
הרגלי צריכה אלו גם מקלים על האופציה לעבוד ולהרוויח פחות כי ההוצאות השנתיות נמוכות יחסית.
הפחתת ההוצאות דורשת שינויים קטנים באורח החיים יחסית פחות תובעניים מאשר דאונשיפטים קיצוניים יותר באזורים אחרים, כמו תעסוקה.
איגודים, עסקים וממשלות יכולים ליישם שעות עבודה גמישות יותר, עבודה חלקית וסידורי עבודה לא מסורתיים אחרים המאפשרים לאנשים לעבוד פחות, תוך שמירה על תעסוקה.
חקיקה לעסקים קטנים, דרישות דיווח מופחתות ושיעורי מס מופחתים מעודדות יזמות בקנה מידה קטן ולכן עוזרות לאנשים להתפטר מעבודותיהם לחלוטין ולעבוד עבור עצמם בתנאים שלהם.
למרות שדאונשיפטינג מונע בעיקר על ידי רצון אישי ולא על ידי עמדה פוליטית מודעת, הוא מגדיר את הצרכנות היתר כמקור לחוסר שביעות רצון אישי רב.
על ידי הגדרת סיפוק חיים במונחים שאינם חומריים, דאון-שיפטרים מניחים אורח חיים חלופי אך ממשיכים לחיות בחברה ובמערכת פוליטית המתרכזת בכלכלה.
באופן כללי, דאון-שיפטרים הם אפתיים פוליטית מכיוון שפוליטיקאים מרכזיים מגייסים מצביעים על ידי הצעת פתרונות ממשלתיים לתקופות של קושי כלכלי ומיתון כלכלי.
רטוריקה כלכלית זו היא חסרת משמעות עבור דאון-שיפטרים שוויתרו על דאגה לכסף.
בארצות הברית, בריטניה ובאוסטרליה, מיעוט משמעותי, כ-20 עד 25 אחוזים, מאזרחי מדינות אלו מזהים את עצמם באיזשהו אופן כדאון-שיפטרים.
דאונשיפטינג הוא לא בחירה מבודדת או לא רגילה.
הפוליטיקה עדיין מתמקדת בצרכנות ובצמיחה בלתי מוגבלת, אך ערכי דאונשיפטינג, כמו עדיפויות משפחתיות ורגולציית מקום עבודה, מופיעים בדיונים וקמפיינים פוליטיים.
דאונינג 9 הוא בניין ממשלתי בלונדון, הממוקם ברחוב דאונינג, בסמוך למעונם הרשמי של ראש ממשלת בריטניה ושר האוצר, בכתובות דאונינג 10 ודאונינג 11, בהתאמה.
המבנה משמש למטרות מינהליות שונות במסגרת ממשלת בריטניה.
כיום שמש כמרכז תדרוך העיתונאים של דאונינג 10.
דאונינג 9 היה בעבר חלק מהמתחם של דאונינג 10, אשר משמש מאז 1732 כמעונו הרשמי של ה־First Lord of the Treasury, תפקיד אשר לרוב מאויש על ידי ראש ממשלת בריטניה.
עם השנים, שיפוצים רבים במבני דאונינג 10, 11 ו-12 יצרו מתחם מחובר שבו המבנים הפכו לחלק ממכלול ממשלתי משולב.
בשנת 2001, כחלק מארגון מחדש של המתחם, נוצרה הכתובת הרשמית "דאונינג 9".
הבניין שימש את הוועדה השיפוטית של המועצה המלכותית (Judicial Committee of the Privy Council) עד אוגוסט 2009, אז הועברה פעילותה ל־Middlesex Guildhall, עם הקמת בית המשפט העליון של הממלכה המאוחדת.
לאחר מכן, הבניין שימש את לשכתו של ה־Chief Whip (מצליף הרוב בממשלה), אם כי הכתובת הרשמית נותרה דאונינג 12.
בשנים 2016–2020, הבניין שימש כמטה של המחלקה ליציאה מהאיחוד האירופי (Department for Exiting the European Union), אשר פעלה במהלך תקופת הברקזיט.
חדר תדרוך העיתונאים של דאונינג 10
חדר תדרוכי עיתונאים של דאונינג סטריט (Downing Street Press Briefing Room) ממוקם בדאונינג 9, והתדרוך הראשון שנערך בו היה מסיבת עיתונאים של ראש הממשלה בוריס ג'ונסון במרץ 2021.
במהלך מגפת הקורונה, הממשלה הבריטית החלה לקיים מסיבות עיתונאים יומיות בדאונינג 9, בהשתתפות ראש הממשלה, היועצים הרפואיים הראשיים והיועץ המדעי הראשי, במטרה לעדכן את הציבור בהנחיות חדשות ולענות לשאלות התקשורת.
עקב הצורך במסיבות עיתונאים תכופות, ממשלתו של בוריס ג'ונסון החליטה להקים חדר תדרוכים קבוע במבנה, אשר יאפשר אירוח תדרוכים מצולמים בסגנון חדר תדרוך העיתונאים של הבית הלבן.
ההשקעה ספגה ביקורת חריפה מצד חברי פרלמנט מכל המפלגות, כולל השמרנים.
מפלגת הלייבור העלתה שאלות לגבי סדרי העדיפויות התקציביים בתקופה של לחץ משמעותי על מערכת הבריאות (NHS), ואילו הליברל-דמוקרטים כינו זאת "פרויקט ראווה" של בוריס ג'ונסון.
מסיבת העיתונאים הראשונה בחדר החדש נערכה על ידי בוריס ג'ונסון ב-29 במרץ 2021, לאחר עיכובים שנבעו משיפוצים שארכו יותר מהמתוכנן.
בהמשך, גם ליז טראס ורישי סונאק השתמשו בחדר לצורך מסיבות עיתונאים במהלך כהונתם.
לאחר הבחירות הכלליות ב-2024, בהן ניצחה מפלגת הלייבור, החל ראש הממשלה החדש קיר סטארמר להשתמש בחדר האוכל הממלכתי למסיבות עיתונאים, במקום חדר התדרוכים של דאונינג 9.
באוגוסט 2024, החדר עבר שיפוץ נוסף, ובינואר 2025 נחשף עיצוב חדש בעל מראה "נייטרלי פוליטית", לאחר הסרת הצבע הכחול (המשויך למפלגה השמרנית) והחלפתו בלוחות עץ ושטיח אפור חדש.
עלות העבודות הוערכה בעד 80,000 ליש"ט.
דְּאוֹנִית (שם מדעי: Zygonyx) היא סוג של שפירית במשפחת הטיסניתיים.
באנגלית הן מוכרות בשם העממי cascaders (cascade - אשד מים), בשל נטייתן לחיות ליד מפלים ולעוף דרך רסס המים.
הן מטילות את ביציהן בשורשים תלויים רטובים.
בישראל מצוי מין אחד בלבד, דאונית אשדים.
דְּאוֹנִית אֲשָׁדִים (שם מדעי: Zygonyx torridus) היא מין של שפירית גדולה ממשפחת הטיסניתיים, החובבת אזורים חמים עם נחלים ונהרות מהירי זרימה, מפלים ואשדים.
בישראל היא נפוצה בבתי גידול מתאימים בעיקר במזרח הארץ, לעיתים נצפית גם בערוצים יבשים לגמרי.
זוהי שפירית גדולה, המגיעה לאורך של 61 מ"מ ולמוטת כנפיים של 102 מ"מ.
צבעה הכללי שחור עם פספוס צהוב בבטן שהעניק לה את שמה האנגלי Ringed Cascader.
הפנים בצבע צהוב-חום עד חום כהה מלפנים, ושחור מתכתי מלמעלה.
הפרונס (Frons) צהוב-חום עד חום כהה ומכוסה שיער כהה.
העיניים חומות-שחורות בחציין העליון ואפרפרות בתחתון.
החזה שחור מעט מתכתי, עם כמה פסים צהובים שבורים עמומים (מופיעים עם הגיל).
הרגליים שחורות עם בסיסים צהובים.
הכנפיים שקופות ומחודדות, ונעשות מעט עכורות עם הגיל.
הפטרוסטיגמות ארוכות ושחורות עם שונות מסוימת באורך; לפעמים הן ארוכות יותר בכנף הקדמית, 4.0–4.8 מ"מ, לעומת 4.2–4.5 מ"מ בכנף האחורית.
הבטן שחורה עם כתמי צד צהובים וקווים צהובים עדינים על גבי כל קטע.
פרקים S4–S8 עם כתמים בהירים רוחביים גדולים.
הכתמים הצהובים כמעט מחוברים ב-S6–S7 וחלשים ב-S9; מה שמעניק לבטן בשטח את המראה המפוספס בשחור וצהוב.
הנקבה דומה לזכר במראה, אך לעיתים הפסים הצהובים בפרקי הבטן דהויים יותר.
תפוצתה משתרעת על פני מרבית אפריקה שמדרום לסהרה, סביבות הים התיכון, תת-היבשת ההודית, ואיים שונים באוקיינוסים ההודי והאטלנטי.
בית הגידול המועדף על הדאונית הוא נהרות ונחלים רדודים בנופים פתוחים ומיוערים כאחד.
מעדיפה מים מהירי זרימה, אבל צדה גם בקטעים סמוכים הזורמים לאט.
נצפית לעיתים קרובות לאורך רצועות נהר סלעיות, אבל לא מוגבלת אליהם.
זהו מין אווירי באופן מובהק, המבלה תקופות ארוכות בתעופה הלוך ושוב במסלול חוזר.
היא נצפית מדי פעם יושבת אנכית עם כנפיים פרושות.
נראית לעיתים קרובות מרחפת מעל מים לבנים, ומשנה בפתאומיות את מהירותה כאשר היא יוצאת לחטוף טרף או לגרש יריבים.
נקבות ובוגרות נמצאות באופן קבוע הרחק ממים ביערות שמסביב.
דאוקסיריבוז הוא חד-סוכר שנוסחתו C5H10O4. דאוקסיריבוז נוצר מהסרה של קבוצת OH מפחמן 2 של ריבוז ומכאן שמו ("דה־אוקסי" = נטול חמצן).
דאוקסיריבוז הוא מרכיב של דאוקסינוקלאוטידים המרכיבים את ה-DNA.
זהו פנטוז שיש בו קבוצת אלדהיד על פחמן מספר 1 במצב הפתוח כך שהוא אלדוז וסוכר מחזר.
בתמיסה, הדאוקסיריבוז נמצא בשיווי משקל בין צורת טבעת משושה deoxyribopyranose, הצורה הפתוחה, ובין צורת טבעת מחומשת, deoxyribofuranose.
במערכות ביולוגיות מוצאים רק את האננטיומר D של דאוקסיריבוז המונצר מחיזור אנזימטי של ריבוז 5 פוספט.
דאוקסיריבוז הוא מרכיב בדאוקסינוקלאוטידים היוצרים את ה-DNA.
ריבוז שהוא מרכיב בנוקלאוטידים של RNA שונה מדאוקסיריבוז בהיעדר חמצן בפחמן 2, שאחראי לגמישות של גדיל ה-DNA ומכאן - אי יכולתו ליצור סליל כפול ארוך ולהתקפל למבנה קומפקטי בכרומוזומים של תאים אאוקריוטים.
דַאטִיס היה מצביא בשירות דריווש הראשון מלך פרס.
הוא עמד ב-490 לפנה"ס, יחד עם אַרְטַפְרֶנֵס, בראש מסע מלחמה לכיבוש האיים הקיקלאדיים ולהענשת אתונה וארטריה על סיוען למרד האיוני.
דאטיס השתלט על האיים ואף כבש את ארטריה, אך נוצח בסופו של דבר על ידי האתונאים בקרב מרתון.
מסע המלחמה של דאטיס וארטפרנס היה שלב נוסף בתוכניתו של דריווש להרחיב את שלטונו גם אל ארץ יוון.
עוד ב-493 לפנה"ס, לאחר שהטיל מחדש את מרותו על הערים האיוניות שמרדו בו, כבש הצי הפיניקי שבשירותו את האיים שלחופי אסיה הקטנה ואת ערי החוף היווניות בצדו האירופי של ההלספונטוס – בכרסונסוס, בפרופונטיס ובבוספורוס.
ב-492 לפנה"ס, משהובטח המעבר מאסיה לאירופה, שיגר דריווש את מרדוניוס בפיקוד צבא וצי גדולים אל צפונה של יוון, כדי "להכניע ערים יווניות רבות ככל האפשר...".
מרדוניוס השתלט על ערי החוף בתראקיה והרחיק בכיבושיו עד מקדוניה, אך נאלץ להפסיק את מסעו עקב האבדות הרבות בצבא וטביעת חלק גדול של הצי בסערה ליד הר אתוס.
עם שובו הודח מרדוניוס מן הפיקוד, ובמקומו מינה דריווש את דאטיס ואת ארטפרנס להמשך ניהול המערכה לכיבושה של יוון.
בקיץ 490 לפנה"ס, לאחר הכנות מרובות ובעוד אתונה עסוקה במלחמתה נגד אייגינה, הפליגו השניים מחופי קיליקיה שבאסיה הקטנה בראש חיל רגלים ופרשים גדול.
מטרתו המוצהרת של המסע, מספר הרודוטוס, הייתה הענשת אתונה וארטריה, אך למעשה נועד לכיבוש האיים במרכז הים האגאי שלא נענו עוד קודם להצעת שליחי דריווש ולא נכנעו לו מרצון.
את מובלות החיילים והפרשים ואת אוניות המלחמה נצטוו לספק הערים האיוניות והאיוליות המשועבדות למלך הפרסי.
דרכם של שני המצביאים הפרסים צלחה, ולאחר כיבוש נאקסוס, דלוס וקאריסטוס, הוכרעה גם ארטריה.
העיר נבזזה, מקדשיה הועלו באש ותושביה נלקחו לעבדים והוגלו אל פרס.
עתה הגיע תורה של אתונה.
ימים אחדים לאחר כיבוש ארטריה חצה חיל המשלוח הפרסי את מצר אוריפוס, המפריד בין האי אובויה ליוון היבשתית, ונחת במישור מרתון.
המקום, שנבחר בעצת היפיאס, הטיראן הגולה של אתונה, איפשר לפרסים להנחית את כוחותיהם ללא כל התנגדות ואף התאים ללוחמת פרשים בהם הצטיינו.
כשהגיעו לאתונה הידיעות על נפילת ארטריה וחורבנה, הוחלט להתייצב מול האויב ולהילחם בו במקום נחיתתו ולא להמתין להתקפתו על העיר.
מסיבה לא ברורה, לא נטלו פרשי הפרסים חלק בקרב, וניצחון ההופליטים האתונאים ובעלי בריתם מפלטאיה על חיל הרגלים הפרסי היה שלם.
הצי הפרסי, שיצא לתקוף את אתונה מצד הים בעוד צבאה נמצא במרתון, נכשל גם הוא במשימתו.
האתונאים נחפזו לשוב להגנת עירם, הקדימו את אויביהם וסיכלו את ההתקפה.
אוניות הפרסים עגנו זמן מה בים הפתוח מול אתונה ואחר כך שבו עם חיל המשלוח לאסיה.
משה עמית, תולדות יוון הקלאסית.
ירושלים, הוצאת הספרים ע"ש י"ל מאגנס, האוניברסיטה העברית, תשמ"ד-1984.
דָאי (בסינית: 代; בפין-יין: Dài) היא נפה השייכת לנציבות העירונית שִׂינְג'וֹאוּ בצפון מחוז שאנשי שבצפון-מזרח הרפובליקה העממית של סין.
הנפה משתרעת על פני 1,747 קמ"ר ועל פי מפקד האוכלוסין משנת 2020, התגוררו בה 178,870 תושבים.
חברת דאטא טכנולוגיות איתור היא חברת טכנולוגיה ישראלית המייצרת ומשווקת מערכות לספירה ומיון של גופים קטנים לתעשיות הפארמה, היהלומים והזרעים.
החברה מייצרת ומשווקת את מוצריה על פני 5 יבשות ומרכזה בקיבוץ צרעה.
שנת 2002 - דאטא טכנולוגיות הוקמה על ידי קיבוץ רמת רחל, ובתמיכת המדען הראשי של מדינת ישראל, במטרה לפתח ולייצר מוצרי שקילה ומיון לשוק היהלומים ואבני החן.
החברה פיתחה טכנולוגיית שקילה, מוגנת על ידי פטנט בכל העולם.
שנת 2008 - החברה פיתחה טכנולוגית ספירה אלקטרואופטית ובעקבותיה מערכות למיון וספירת יהלומים זעירים.
שנת 2009 - החברה הרחיבה את פעילותה לשוק הזרעים העולמי, ובמהרה הפכה לספקית מערכות הספירה המובילה בשוק.
שנת 2012 - החברה החלה בפיתוח אמצעי ספירה ובקרה לשוק הפרמצבטיקה העולמי.
דאטום (מאנגלית: Datum) הוא מכלול הפרמטרים המגדירים מערכת ייחוס גאודטית קבועה שמאפשרת לתאר מיקום על כדור הארץ.
דאטום הוא מודל מתמטי אשר על ידי סט של נקודות על כדור הארץ וצורת כדור הארץ, יוצר מערכת קואורדינטות שמאפשר לתאר כל מיקום על כדור הארץ.
בגלל שצורת כדור הארץ, המתוארת על ידי פני הים הממוצעים בכל מקום, ונקראת גאואיד - אינה גוף מתמטי פשוט, הדאטומים מבוססים על קירוב פשוט יותר לצורת כדור הארץ שהוא אליפסואיד סיבוב.
כיום במערכות הגאודטיות העולמיות הדיוק מגיע למטרים בודדים.
בהתאם לצורת כדור הארץ שהדאטום מתאר, קיימים פרמטרים שמתארים את הצורה.
במערכת גאוצנטרית משתמשים מערכת צירים קרטזית כאשר מגדירים את הנתונים הבאים:
ראשית הצירים - בדרך כלל מדובר על נקודה המקורבת לנקודת מרכז הכובד של כדור הארץ.
Ox ו-Oy מותאם לקווי האורך והרוחב של כדור הארץ ו-Oz מותאם לציר סיבוב כדור הארץ.
בהתאם לזה נקודה על כדור הארץ מתוארת על ידי שלוש נקודות (X, Y ו-Z) בהתאם לצירים אלו.
מערכת אליפסואידית מבוססת על ספרואיד המקורב לגאואיד.
הפרמטרים שמגדירים את הספרואיד הם:
הקואורדינטות מבוססות על קואורדינטות גאוגרפיות והגובה מחושב על ידי הווקטור הנורמלי בכל נקודה.
הדאטום הנפוץ כיום בעולם הוא WGS84 שמשמש כמערכת קואורדינטות ראשית במדינות רבות וגם משמש כמערכת הקואורדינטות של ה-GPS.
דאטום ED50 (דאטום אירופי 1950) היה הדאטום נפוץ ביותר במחצית השנייה של המאה ה-20.
דאטום רשת ישראל החדשה (ITM) היא הרשת המקומית בישראל משנת 1994. הדאטום מבוסס על אליפסואיד יחוס GRS 80 ובעלת רשת קואורדינטות ישרת זווית המבוססת על היטל מרקטור רוחבי.
דאטום רשת ישראל הישנה (ICS), המבוססת על היטל קסיני-סולדנר, היא הרשת ששרתה בישראל מתקופת המנדט ועד 1994. היום הרשת לא בשימוש אך עדיין ניתן למוצאה במפות ישנות וקיימים נתונים קדסטרליים (חלוקת מקרקעין) רבים שהוגדרו ברשת זו.
דאזלר היא דמות בדיונית של גיבורת-על מוטאנטית המופיעה בחוברות הקומיקס אקס-מן ביקום מארוול קומיקס.
הדמות הופיעה לראשונה בחוברת Uncanny X-Men #130 מפברואר 1980, ונוצרה על ידי הכותבים טום ד'פאלקו, לואיז סימונסון ורוג'ר סטרן והמאייר ג'ון רומיטה הבן.
דאזלר היא האלטר אגו של אליסון "אלי" בלייר, מוטאנטית מלונג איילנד אשר נולדה לקרטר וקתרין בלייר.
יחסיהם של הוריה היו מתוחים, היות שאביה היה סטודנט משפטים ואמה הייתה מורה.
דבר זה הוביל לגירושים, אשר התרחשו כאשר אליסון הייתה פעוטה.
אליסון גדלה עם אביה וסבתה, שם אביה הסתיר ממנה את אמה.
כשאליסון הגיעה לגיל ההתבגרות, היא חלמה להיות זמרת ואביה - כעת שופט - קיבל זאת בסובלנות.
אף על פי כן, אביה אילץ את אליסון לבחור במסלול חיים דומה לזה שלו: היא תהפוך לכוכבת אקדמאית, ומשם תמשיך לבית ספר למשפטים.
סבתה של אליסון עודדה אותה בדרכה.
כוחותיה המוטאנטיים של אליסון התגלו בעת ביצוע ריקוד בבית ספר, אשר סינוור את הנוכחים: כוחה הוא יכולת להמיר צלילים לקרני אור.
במשך שנים, אליסון שמרה על כוחותיה בסוד מפני אנשים הקרובים אליה, מה שגרם לריחוק בינה לבין אביה.
באוניברסיטה, אליסון חקרה את כוחותיה, תפרה לעצמה חליפה, ואימצה את שם-הבמה "דאזלר".
היא הודיעה לאביה שהיא לא תלמד בבית ספר למשפטים, ותהיה זמרת עם ובלי ברכתו ותמיכתו של אביה.
אליסון השתמשה בכוחותיה המוטאנטיים על מנת למשוך קהל להופעותיה, וטענה כי אורותיה הם תוצר של טכנולוגיה.
שקר לבן זה עבד על מנהלי המועדונים השונים, אך לא על אמה פרוסט ממועדון הלפייר וצ'ארלס אקסבייר מהאקס-מן.
שני הצוותים שלחו נציגים לגייס את אליסון לכוחותיהם; האקס-מן שלחו את פניקס, סייקלופס ואת נייטקרולר, ומועדון הלפייר את קבוצת "אבירי הלפייר" שלהם.
כוחותיהם המשולבים של אליסון והאקס-מן גברו על אויביהם, ושחררו חברי אקס-מן אחרים שהיו בשבי מועדון הלפייר.
היא סירבה להצעתו של אקסבייר להצטרף לאקס-מן, מה שגרם לה להיות מעורבת באירועים שונים; היא נצלה על ידי ספיידרמן מלייטמאסטר, נפגשה עם ג'וני סטורם במועדון לילה יוקרתי, ואף נגררה לקרבות מול מכשפת.
כאשר שבה אותה, פרויקט פגסוס קבע כי כוחותיה של אליסון הם אינסופיים, ובאופן תאורטי, היא יכולה להיות המוטאנטית החזקה ביותר בכל כדור הארץ.
כזמרת דיסקו, אולם בהמשך שינתה את הכיוון המוזיקלי שלה גם לרוק אנד רול ומוזיקה עכשווית.
הייתה חברה לפרק זמן קצר בקבוצת אקסקליבר בטרם הצטרפה לשורות האקס-מן.
את דמותה של דאזלר בסרט הלייב אקשן "אקס-מן: הפניקס האפלה" מגלמת השחקנית הלסטון סייג'.
לוטננט-קומנדר דאטה הוא דמות בדיונית ביקום הבדיוני של זיכיון "מסע בין כוכבים", המגולם על ידי השחקן ברנט ספיינר.
הוא מופיע בסדרת הטלוויזיה "מסע בין כוכבים: הדור הבא", וכן בסרטי הקולנוע: "מסע בין כוכבים: דורות", "מסע בין כוכבים: המפגש", "מסע בין כוכבים: המרד", "מסע בין כוכבים: נמסיס" ובסדרה "מסע בין כוכבים: פיקארד".
דאטה עוצב ונבנה על ידי ד"ר נוניאן סונג, והוא אנדרואיד תבוני, המשמש כקצין השני וכקצין המבצעים הראשי על סיפון ספינות החלל אנטרפרייז-D ואנטרפרייז-E.
המוח הפוזיטרוני שלו מאפשר לו יכולות חישוביות מרשימות.
דאטה חווה קשיים מתמשכים בשנים הראשונות של חייו בהבנת ההיבטים השונים של ההתנהגות האנושית ולא היה מסוגל לחוש רגש או להבין מוזרויות אנושיות מסוימות, אשר היוו עבורו השראה לשאוף לאנושיות משל עצמו.
מטרה זו הובילה אותו להתקין לעצמו "שבב רגש", שנוצר גם כן על ידי סונג, אל תוך הרשת הפוזיטרונית שבראשו.
על אף כי חתירתו של דאטה לאנושיות ורצונו לחוש רגש אנושי היא נקודת עלילה משמעותית (ומקור להומור) לאורך כל הסדרה, הוא ללא הרף מפגין חוכמה, רגישות וסקרנות.
דאטה, במובנים רבים, הוא ממשיך דרכו של ספוק (לנרד נימוי) מהסדרה המקורית "מסע בין כוכבים", בכך שדמותו מציעה נקודת מבט של "אאוטסיידר" על האנושות.
ג'ין רודנברי סיפר לברנט ספיינר כי במהלך הסדרה, דאטה נהיה "יותר ויותר כמו אדם עד לסוף התוכנית, והוא יהיה קרוב מאוד, אבל עדיין לא ממש שם.
זה היה הרעיון וזה היה האופן שבו הכותבים לקחו אותו".
ספיינר הרגיש שדאטה הוצג כבעל מאפיינים נוסח צ'ארלי צ'פלין, של ליצן עצוב, טרגי.
כדי להיכנס לתפקידו כדאטה, ספיינר השתמש בדמותו של "רובי הרובוט" מהסרט "הטיסה לחלל" (Forbidden Planet) כמודל לחיקוי.
בהתייחסו למראה החיצוני של דאטה, דמוי הלבקן, הוא אמר: "ביליתי יותר שעות ביום עם איפור מאשר בלי איפור", עד כדי כך שהוא אפילו כינה זאת דרך של שיטת משחק.
ספיינר גם גילם את דמותו של לור, אחיו המניפולטיבי של דאטה (תפקיד שהיה לו הרבה יותר קל לשחק, מפני שהדמות הייתה "יותר כמוני"), וכן את יוצרו של דאטה, ד"ר נוניאן סונג.
בנוסף, הוא גילם לראשונה בסרט "מסע בין כוכבים: נמסיס" דמות של אנדרואיד נוסף מבית היוצר של סונג - B-4. ספיינר אמר שהסצנה האהובה עליו ביותר בהשתתפות דאטה היא מתוך הפרק "Descent", כאשר דאטה משחק פוקר בהולודק עם הולוגרמה של הפיזיקאי המפורסם סטיבן הוקינג, בגילום של סטיבן הוקינג עצמו.
ספיינר שב לגלם את דמותו של דאטה בסדרת הטלוויזיה "מסע בין כוכבים: אנטרפרייז", בפרק סיום הסדרה "These Are the Voyages...", בתפקיד קולי אוף-סקרין בלבד (רק קולו נשמע, אך דמותו אינה נראית).
ספיינר הרגיש שהוא הזדקן מדי מכדי לגלם את דאטה, אשר הוצג בצורה הטובה ביותר כדמות צעירה.
עם זאת, לאחר שהשתכנע כי יש בנמצא כלים טובים מספיק כדי להציג אותו כאדם צעיר, הוא הסכים להשתתף בסדרה "מסע בין כוכבים: פיקארד" (2020), אך הודיע לאחר העונה הראשונה כי הייתה זו הפעם האחרונה שבה גילם את דמותו של דאטה.
בדיאלוג בפרק "Datalore" מועבר חלק ניכר מסיפור הרקע של דאטה.
בשנת 2336 דאטה הושבת, על כוכב הלכת אומיקרון תטא, לפני התקפה מצד ישות הקריסטל, יצור החי בחלל אשר ממיר צורות חיים לאנרגיה.
מספר שנים לאחר מכן הוא נמצא והופעל מחדש על ידי אנשי צי הכוכבים.
דאטה הלך ולמד באקדמיה של צי הכוכבים בשנים 45–2341 (על אף שהוא מתאר עצמו כבוגר "מחזור 78'" בפרק "Encounter at Farpoint"; יכול להיות שכאן הוא מתייחס לתאריך הכוכבים, ולא לשנה שבה סיים את לימודיו), ולאחר מכן שירת על סיפון ספינת החלל "טריאסט" (Trieste) במשך מספר שנים.
לאחר מכן, הוא שובץ לשרת באנטרפרייז, תחת פיקודו של קפטן ז'אן-לוק פיקארד, בשנת 2364. בפרק "Datalore", דאטה פוגש לראשונה באחיו, לור, ומגלה כי איננו האנדרואיד הראשון שנבנה על ידי ד"ר סונג, כפי שסבר.
לור נכשל בניסיונו לבגוד באנטרפרייז לטובת ישות הקריסטל, ודאטה משגר אותו לחלל, בסיומו של הפרק.
בפרק "Brothers", דאטה מתאחד עם ד"ר סונג (המגולם אף הוא על ידי ברנט ספיינר).
במעונו של סונג הוא פוגש שוב באחיו לור, שגונב מסונג את שבב הרגש שהתכוון לתת לדאטה.
לור פוצע אנושות את סונג, ועוזב את המקום.
לור חוזר שוב, בפרק הכפול "Descent" שבו הוא משתמש בשבב הרגש על מנת לשלוט בדאטה ולגרום לו לעזור ללור להפוך את הבורג לצורת חיים מלאכותיות לחלוטין.
דאטה, בסופו של דבר, משבית את לור, מתאושש משליטתו, אך מחליט שלא להתקין את שבב הרגש המקולקל.
הפרק "In Theory" מתחקה אחר שורשיו הספרותיים של דאטה אל מחקרם של אייזק אסימוב ופיליפ ק.
דיק אודות טבעה של הבינה המלאכותית וטבע המציאות והאנושיות.
הפרק משקף רעיונות שנוצרו ביצירות כמו "Bicentennial Man" או סדרת הרובוטים של אסימוב (שבה הציג את שלושת חוקי הרובוטיקה).
בפרק "The Measure of a Man", שופטת של צי הכוכבים קובעת כי דאטה איננו רכושו של הצי.
בפרק זה מצוין כי לדאטה יש יכולת אחסון של 800 קודריליון ביטים (88.81784197 פֶּטָה-בייט) ומהירות חישובית ליניארית כוללת של 60 טריליון פעולות בשנייה.
בנוסף מסופר בפרק שבקשת הקבלה הראשונה של דאטה לאקדמיה נדחתה, על ידי קצין שהאמין (באותה העת) שדאטה איננו יצור תבוני.
המושגים של משפחתו של דאטה נחקרים בפרק "The Offspring", שבו לראשונה נראה רובוט המבוסס על הממשק העצבי של דאטה, וטכנית – הוא לאל, בתו, אשר מתה זמן קצר לאחר הפעלתה.
מאוחר יותר, אמו ג'וליאנה סונג מופיעה בפרק "Inheritance" ומתאחדת עם דאטה, אף שהצוות מגלה שהיא עצמה היא אנדרואיד שנבנה על ידי סונג, לאחר מותה של אשתו האמיתית ג'וליאנה, ואשר מתוכנת למות בעצמו אחרי חיים ארוכים.
לנוכח ההחלטה, דאטה בוחר שלא לחשוף בפניה את עובדת היותה אנדרואיד, ולאפשר לה ההזדמנות להמשיך בחיים הרגילים שלה.
בפרק "All Good Things...", פרק סיום הסדרה הכפול של "מסע בין כוכבים: הדור הבא", קפטן פיקארד מוצא את עצמו עובר בין שלוש תקופות זמן שונות.
אחת מהן היא העתיד, 25 שנה אל תוך העתיד, בו הוא הולך ביחד עם ג'ורדי לה פורג' להתייעץ עם דאטה, פרופ' לפיזיקה באוניברסיטת קיימברידג'.
אמנם מספר אנדרואידים, רובוטים וצורות אחרות של בינה מלאכותית כבר נראו ב-"מסע בין כוכבים: הסדרה המקורית", אך דאטה לעיתים קרובות מתייחס אל עצמו כאל צורת חיים ייחודית ביקום, בהיותו האנדרואיד התבוני היחיד שידוע על קיומו (להוציא את האנדרואידים האחרים שנוצרו על ידי סונג).
בסרט הקולנוע "מסע בין כוכבים: דורות", דאטה סוף סוף מתקין אל תוך עצמו את שבב הרגש שהשיג מלור, וחווה את ההיקף המלא של הרגשות.
עם זאת, רגשות אלו התגלו כקשים לשליטה עבורו, והוא נאבק לשלוט בם.
עם זאת, עד לאירועים המתרחשים בסרט "מסע בין כוכבים: המפגש", דאטה מצליח להשיג שליטה מלאה בשבב, לרבות היכולת לכבות אותו על מנת לשמור על יעילות ביצועיו.
בסרט "מסע בין כוכבים: נמסיס", דאטה משגר את קפטן פיקארד מספינת אויב לפני שהוא משמיד אותה, תוך הקרבה עצמית, על מנת להציל את חייהם של הקפטן ושאר הצוות.
עם זאת, דאטה העתיק את ליבת זכרונותיו אל תוך B-4, אחיו האבוד של דאטה אשר נראה לראשונה בסרט זה.
הדבר נעשה בעזרתו המסויגת של ג'ורדי לה פורג', שהביע את חששו לגבי איך זה יכול לגרום ל-B-4 להיות לא יותר מאשר העתק מדויק של דאטה.
במיני סדרת הקומיקס "Star Trek: Countdown" (הפריקוול הרשמי לסרט האתחול מחדש "סטארטרק"), דאטה, אשר העביר בהצלחה את הערוצים הפוזיטרוניים והזכרונות שלו אל B-4, מפקד על האנטרפרייז-E במשימתה לעצור את הרומולאני נירו.
ספוק משווה את "תחייתו" של דאטה עם מותו ותחייתו שלו-עצמו, מספר שנים קודם לכן.
בסדרה מסע בין כוכבים: פיקארד, דאטה נראה בחלומותיו של פיקארד, ובהם הוא משחק עם הקפטן פוקר ב-Ten-Forward, ומאוחר יותר מצייר באמצע הכרמים של אחוזת פיקארד.
כמו כן, מתגלה כי דאג' וסוג'י אשה הן בנותיו של דאטה באמצעות שיבוט נוירוני פרקטאלי, הליך שפיתח ד"ר ברוס מדוקס.
התודעה שלו קיימת בתוך סימולציה קוונטית שייצר מדוקס ומבוססת על זיכרונות שנאספו מהנוירונים שמדוקס הציל מ-B-4. לאחר שפיקארד מת, ובעוד ד"ר אלטן סונג מעביר את תודעתו של פיקארד לגולם המיועד לתודעתו שלו, פיקארד נפגש עם דאטה בתוך הסימולציה.
שם, מבקש דאטה כי פיקארד יסיים את חייה של תודעתו, מה שיאפשר לדאטה חוויה משמעותית של חיים, אפילו אם בקצרה.
כאשר פיקארד מתעורר, הוא מממש את משאלתו של דאטה, ותודעתו של דאטה מזדקנת במהירות למוות.
דאטה חסין לכמעט כל המחלות הביולוגיות ולחולשות האחרות שיכולות להשפיע על בני אדם וצורות חיים מבוססות פחמן אחרות.
עובדה זו מועילה פעמים רבות לאנטרפרייז, כגון בפרק "Night Terrors", בו דאטה הוא איש הצוות היחיד שאיננו מושפע מחוסר היכולת לחלום, או בפרק "Clues", בו הוא איש הצוות היחיד שאיננו מושפע מקרן הלם שגורמת ליתר אנשי הצוות לאבד את הכרתם למשך יום.
מקרה חריג אחד היה בפרק "The Naked Now", בו דאטה גם כן היה קורבן של וירוס מסוים שתקף את כל אנשי הצוות.
לדאטה אין צורך במערכות לתמיכה בחיים כדי לתפקד, ואין לו חתימה ביולוגית.
צוות האנטרפרייז-D צריך להתאים את סורקי הנתונים שלהם, כדי לזהות אותות פוזיטרוניים, על מנת לאתר ולעקוב אחר מעשיו במהלך משימות נחיתה.
תכונה נוספת הייחודית לדאטה היא היכולת להיות מפורק, ולאחר מכן מורכב מחדש, לצורך שימוש מאוחר יותר.
בתכונה זו נעשה שימוש עלילתי בפרק הכפול "Time's Arrow", שבו הראש של דאטה (אשר נותר בתוך מערה על כדור הארץ במאה ה-19) מחובר מחדש לגופו, לאחר כמעט 500 שנים.
דוגמה טובה יותר היא בפרק "Disaster", שבו דאטה במכוון גורם נזק לגופו על מנת לפזר שדה חשמלי, ולאחר מכן רייקר מסיר את ראשו ולוקח אותו להנדסה, על מנת לפתור בעיה במנוע העיוות של האנטרפרייז.
דאטה פגיע לסכנות טכנולוגיות, כגון וירוסים, רמות מסוימות של אנרגיה, תקלות ספינה (כאשר הוא מחובר למחשב הראשי של האנטרפרייז לצורך ניסויים), התקני כיבוי בשליטה מרחוק, ולשימוש בכפתור ההדלקה/כיבוי שלו, הממוקם בין שכמותיו.
כמו כן, דאטה היה "אחוז דיבוק" במספר מקרים, כתוצאה משימוש באמצעים טכנולוגיים, כגון: העברת תודעתו של איירה גרייבס אל הרשתות העצביות שלו (הפרק "The Schizoid Man"), "קריאה" של ד"ר סונג להגיע אליו (הפרק "Brothers"), וארכיב חייזרים שהציב כמה אישים שונים אליו (הפרק "Masks").
דאטה אינו יודע לשחות, אלא אם כן הוא נעזר במכשיר ציפה המובנה בתוך גופו, והוא עמיד למים ויכול לבצע משימות תת-ימיות, ללא צורך לעלות מעל לפני המים.
דאטה אטום לרגשות הנובעים מחוש המישוש, כגון כאב או הנאה.
בסרט "מסע בין כוכבים: המפגש", עור מלאכותי מושתל לזרועו על ידי מלכת הבורג.
רק אז - דאטה היה מסוגל לחוש כאב, כאשר פועל בורג חתך את זרועו, ואף לחוש תענוג, כאשר מלכת הבורג נשפה אוויר על זקיקי השיער של העור.
למרות היותו מכני בטבעו, מתייחסים אל דאטה כאל חבר שווה בצוות האנטרפרייז.
בהיותו יצור מכני, טכנאים, כגון ג'ורדי לה פורג', התגלו להיות המתאימים ביותר לטיפול בכשלי תפקוד מכניים או קוגניטיביים, ולא הרופאים של הספינה.
במספר הזדמנויות, לאחר כיבוי המוח הפוזיטרוני שלו, ג'ורדי מתקן את דאטה ואז מפעיל אותו מחדש.
מבחינה פיזית, דאטה הוא החזק ביותר מבין חברי צוות האנטרפרייז וגם, מאחר שביכולתו לעבד מידע במהירות חישוב, איש הצוות האינטליגנטי ביותר.
הוא מסוגל לשרוד באטמוספירות שרוב צורות החיים המבוססות פחמן מחשיבות כעוינות, לרבות היעדר אטמוספירה או הריק של החלל, ואולם, כאנדרואיד, הוא המאותגר ביותר מבחינה רגשית, ועם התוספת של שבב הרגש של ד"ר סונג, הוא חבר הצוות הכי פחות יציב מבחינת רגשית.
לפני שהתקין את שבב הרגש, דאטה לא היה מסוגל להבין רגשות בסיסיים, מה שהוביל אותו להוסיף תוכנה מיוחדת אל תוך התכנות הקיים בו, כשהוא לוקח חלק בפעילויות פנאי בהולודק (בעיקר במהלך תוכניות הולוגרמה של דיקסון היל ושרלוק הולמס) ובמהלך מפגשים רומנטיים (בעיקר עם טאשה יאר ועם ג'נה ד'סורה).
עם זאת, אף אחד מההתנהגויות הללו אינן שלו, ומיד לאחר השימוש בהם הוא חודל מלהשתמש בהן, שכן מיצו את התועלת שבהן.
כמו כן, יכולות השמיעה של דאטה, אשר מוסברות בפרקים "The Schizoid Man" ו-"A Matter of Time", רגישה יותר מזה של כלב והוא מסוגל לזהות כמאה תבניות צליל שונות בו-זמנית.
לאורך כל הסדרה, דאטה מפתח זיקה למשחק תיאטרלי ולשירה.
הדוגמה הטובה ביותר לכך מתרחשת במהלך הסרט "מסע בין כוכבים: המרד", שבו פיקארד ווורף מנסים להסיח את דעתו של דאטה, על ידי כך שהם שרים יחד שיר מתוך אופרה, המיועד לשלושה קולות, כאשר הם שרים שני קולות, ומקווים כי דאטה ישיר את החלק השלישי.
בגלל חוסר יכולתה של ג'וליאנה סונג להרות ולהוליד ילדים, לדאטה יש לפחות חמישה אחים רובוטים (שניים מהם הם לור ו-B-4).
בהמשך, "אמא" שלו מתגלה להיות "אחותו הפוזיטרונית", שכן ג'וליאנה סונג האמיתית מתה, והוחלפה על ידי האנדרואיד המתקדם ביותר שנבנה על ידי ד"ר סונג.
דאטה בונה לעצמו בת, שאותה הוא מכנה "לאל", בפרק "The Offspring", אנדרואיד מסוים זה הקדים את אביו ברכישת הרגש האנושי, כאשר היא חשה פחד בנוגע לעניין של מדעי צי הכוכבים בה.
בסופו של דבר, רצף כישלונות מתגלגלים ברשת הנייטרונים שלה הביאו למותה.
ספוט היא חתולת המחמד של דאטה ודמות חוזרת בתוכנית.
ספוט מופיעה במספר פרקים בארבע העונות האחרונות של "מסע בין כוכבים: הדור הבא", הראשון שבהם הוא "Data's Day".
כמו כן, ספוט מופיעה גם ב-"מסע בין כוכבים: דורות" וב-"מסע בין כוכבים: נמסיס".
למרות שמה, ספוט איננה חתולת טאבי.
במקור, ספוט הופיעה כחתול סומלי זכר, אך מאוחר יותר הופיעה כחתולת בית כתומה מנומרת, אשר בסופו של דבר אף המליטה גורים (הפרק "Genesis").